CELEX: 62010CB0205
Language: sk
Date: 2011-01-12 00:00:00
Title: Spojené veci C-205/10 P, C-217/10 P a C-222/10 P: Uznesenie Súdneho dvora (piata komora) z  12. januára 2011 — Heinz Helmuth Eriksen (C-205/10 P), Bent Hansen (C-217/10 P), Brigit Lind (C-222/10 P)/Európska komisia [Odvolanie — Žaloba o náhradu škody — Dôsledky jadrovej havárie v Thule (Grónsko, Dánsko) pre verejné zdravie — Smernica 96/29/Euratom — Neprijatie opatrení Komisiou voči členskému štátu]

16.4.2011   
            
            
               SK
            
            
               Úradný vestník Európskej únie
            
            
               C 120/3
            
         Uznesenie Súdneho dvora (piata komora) z 12. januára 2011 — Heinz Helmuth Eriksen (C-205/10 P), Bent Hansen (C-217/10 P), Brigit Lind (C-222/10 P)/Európska komisia
   (Spojené veci C-205/10 P, C-217/10 P a C-222/10 P) (1)
   
   (Odvolanie - Žaloba o náhradu škody - Dôsledky jadrovej havárie v Thule (Grónsko, Dánsko) pre verejné zdravie - Smernica 96/29/Euratom - Neprijatie opatrení Komisiou voči členskému štátu)
   2011/C 120/04
   Jazyk konania: angličtina
   
      Účastníci konania
   
   
      Odvolatelia: Heinz Helmuth Eriksen (C-205/10 P), Bent Hansen (C-217/10 P), Brigit Lind (C-222/10 P) (v zastúpení: I. Anderson, advokát)
   
      Ďalší účastník konania: Európska komisia (v zastúpení: M. Patakia a E. White, splnomocnení zástupcovia)
   
      Predmet veci
   
   Odvolanie proti uzneseniam Všeobecného súdu (štvrtá komora) z 24. marca 2010, Eriksen/Komisia (T-516/08), Hansen/Komisia (T-6/09) a Lind/Komisia (T-5/09), ktorými Všeobecný súd zamietol ako zjavne bez akéhokoľvek právneho základu žalobu o náhradu škody smerujúcu k náhrade škody údajne spôsobenej odvolateľom v dôsledku neprijatia nevyhnutných opatrení Komisiou, ktoré by prinútili Dánsko, aby prijalo zákony a iné právne predpisy nevyhnutné na dosiahnutie súladu so smernicou Rady 96/29/Euratom z 13. mája 1996, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia (Ú. v. ES L 159, s. 1; Mim. vyd. 05/002, s. 291), a uplatnilo tieto ustanovenia na pracovníkov, ktorí boli postihnutí jadrovou haváriou v Thule (Grónsko), v rozpore s uznesením Európskeho parlamentu z 10. mája 2007 o dôsledkoch tejto havárie na verejné zdravie [žiadosť 720/2002, 2006/2012(INI)]
   
      Výrok
   
   
               1.
            
            
               Odvolania sa zamietajú.
            
         
               2.
            
            
               Páni Eriksen a Hansen, ako aj pani Lind sú povinní nahradiť trovy konania.
            
         
      (1)  Ú. v. EÚ C 195, 17.7.2010.